cyanic-selkie/wikianc huggingface dataset:
Jaroslavs Halāks
Spēlētāja karjera
2010. gada vasarā Halāks noslēdza līgumu ar Sentluisas "Blues". 2014. gada 28. februārī tika aizmainīts uz Bufalo "Sabres", taču vien pāris dienas vēlāk nokļuva jau Vašingtonas "Capitals" sastāvā. 2014. gada vasarā Halāks noslēdza četru gadu līgumu ar Ņujorkas "Islanders". 2018. gada vasarā pievienojās Bostonas "Bruins", spēles laiku vārtos dalot ar Tūka Rasku.
2022. gada 13. jūlijā Halāks kā brīvais aģents parakstīja viena gada līgumu, $ 1,55 miljonu vērtībā ar NHL klubu Ņujorkas "Rangers".
Slovākijas izlases sastāvā spēlējis 2007., 2009. un 2011. gada Pasaules čempionātā, kā arī 2010. un 2014. gada olimpiskajās spēlēs.
2008. gada Latvijas futbola 1. līgas sezona
'''Latvijas futbola 1. līgas 2008. gada sezona''' bija 17. Pirmās līgas sezona, kas sākās 2008. gada 27. aprīlī, bet noslēdzās 8. novembrī. Pirmajā līgā piedalījās 15 komandas, kas aizvadīja divu riņķu turnīru. Par 1. līgas čempioniem kļuva FK "Daugava", apsteidzot otrās vietas ieguvēju FK "Tranzīts" tikai ar uzvaru pārākumu, bet trešo vietu ieņēma FK "Jaunība".
Scottish Viking
Scottish Viking ir kuģniecības Stena Line prāmis, kas ir būvēts 2009. gadā.
Vēsture
Kopš 2011. gada 3. janvāra prāmis kursē maršrutā Ventspils—Nīneshamna. Prāmis tika īrēts no kompānijas "DFDS Seaways".
2012. gada 11. oktobrī kuģi Scandlines pārdeva Zviedrijas uzņēmumam Stena Line.
1959. gads
1959. gads bija parastais gads, kas pēc Gregora kalendāra sākās otrdienā.
United Airlines reiss 93
United Airlines reiss 93 bija iekšzemes pasažieru lidmašīnas reiss, kuru nolaupīja četri Al-Qaida locekļi 2001. gada 11. septembra uzbrukuma ASV ietvaros.
Apmēram 46 minūtes pēc pacelšanās teroristi sagrāba lidaparātu, vadību pārņēma Zijāds Džerra. Boeing 757-222 lidmašīna avarēja Stonycreek Township, Pensilvānijā, kad vadību centās atgūt daži no pasažieriem. Bojā gāja visi 44 lidmašīnā esošie cilvēki, no kuriem 33 bija pasažieri (vēl četri — nolaupītāji), uz Zemes neviens necieta. Lai arī nolaupītāju mērķis nav zināms, tiek uzskatīts, ka viņi vēlējās ietriekties Baltajā namā vai Kapitolijā, Vašingtonā.
Vensāns Kompanī
Vensāns Žans Mpojs Kompanī (fr; dzimis ) ir beļģu futbola treneris un bijušais futbolists, spēlēja aizsarga pozīcijā, Beļģijas futbola izlases dalībnieks. Kopš 2022. gada Kompanī ir Anglijas kluba Burnley galvenais treneris.
Karjera
Profesionāļa karjeru uzsāka dzimtās Beļģijas klubā Briseles "Anderlecht", kluba sastāvā kļūstot par divkārtēju valsts čempionu. Pēc tam viņš pārgāja uz Vācijas Bundeslīgas klubu Hamburger SV, kā sastāvā tika izcīnīts UEFA Intertoto kauss. 2008. gadā Kompanī pievienojās Anglijas Premjerlīgas klubam Manchester City. 2011.—2012. gada sezonā viņš kluba komandas kapteinis, šajā sezonā klubs izcīnīja uzvaru Premjerlīgā (pirmais līgas tituls 44 gados). Tāpat viņš tika nosaukts par līgas sezonas gada spēlētāju. Kopā ar Manchester City izcīnījis četrus Premjerlīgas titulus. 2019. gada jūnijā Kompanī ar komandu beidzās līgums, un viņš atgriezās Anderlecht komandā. Gadu vēlāk Kompanī paziņoja par savas spēlētāja karjeras beigām un kļuva par Anderlecht galveno treneri. 2022. gada jūnijā tika apstiprināts par Anglijas kluba Burnley galveno treneri.
Beļģijas izlases sastāvā izcīnījis 4. vietu.
Spēlētaja karjera
Anderlecht
Manchester City
Individuālie sasniegumi
Trenera karjera
Burnley
Čolas dinastija
Čolas dinastija bija tamilu dinastija, kura sākotnēji valdīja Indijas dienvidos no 300. gada p.m.ē., savus ziedu laikus sasniedza ap 1000. gadu un pastāvēja līdz pat 13. gadsimtam. Šī dinastija izveidoja Čolas impēriju, kuras pirmsākumi ir atrodami auglīgajā Kaveri upes ielejā. Karikala Čola bija slavenākais karalis no pirmajiem Čolas dinastijas karaļiem, bet vēlāk ievērojamākie imperatori bija Radžaradža Čola, Radžendra Čola I un Kulotunga Čola I.
Miega magone
Miega magone, arī opija magone (Papaver somniferum), ir viena no magoņu sugām, no kuras tiek iegūts opijs un vairāki citi attīrīti opiāti, ieskaitot heroīnu, morfiju, kodeīnu un papaverīnu. Miega magone ir izturīgs viengadīgs augs, tas var augt gandrīz jebkur Amerikas ziemeļos, Eiropā, Āzijā un Austrālijā.
Miega magone gadsimtiem ir izmantota arī ārstniecībā: kā sāpes remdinošs līdzeklis, muskuļu relaksētājs, caurejas līdzeklis, reibinošs dzēriens. Miega magones ģints un sugas nosaukums nozīmē „miegu nesoša magone”, tas liecina par tās narkotiskajām īpašībām. Tomēr tās tiek plaši audzētas kā košumaugi, īpaši pie vecām lauku mājām. Miega magones tiek izmantotas arī pārtikā, to sēklas tiek plaši izmantotas kā piedeva smalkmaizītēs, kēksos un citur. No sēklām var izspiest magoņu sēklu eļļu, kuru var izmantot cepšanā. Sēklas ir visai barojošas un tās satur veselīgu eļļu, kuru izmanto salātos visā pasaulē. Indijā un Turcijā miega magones tiek uzskatītas par sevišķi barojošām, tāpēc, cepot maizi, tās tiek pievienotas maizei un rekomendētas sievietēm stāvoklī un jaunām mātēm. Savukārt Lietuvā tradicionālais ēdiens pusdienās ir pagatavots no magones sēklām.
Vēsture
Miega magone kultivēta jau 3500 g. pmē. Mezopotāmijā. Šumeri to dēvēja par prieka zāli. Drīz vien tā izplatījās arī Asīrijā, tālāk Babilonijā un pēc tam — Ēģiptē. Ap 1300. g. pmē. Ēģiptē jau tika kultivēti plaši magoņu lauki, opija tirdzniecības ceļi aizveda uz Grieķiju, Kartāgu, Eiropu.
Magones attēls pat bija attēlots Ēģiptes piktogrāfijā un romiešu skulptūrās. Viscaur Ēģiptes civilizācijā priesteri — ārsti rosināja ģimenēm izmantot opija preparātus. Opiju varēja arī bez piepūles iepirkt Romas tirgū. Imperators Marks Aurēlijs regulāri lietoja opiju; tas varēja būt veicinātājs viņa slavenajam stoicismam. Arābi gan izmantoja opiju, gan organizēja tā tirdzniecību. Praviešiem bija aizliegts lietot alkoholu, bet ne hašišu un opiju. Jau 2. gs. grieķi izmantoja magoņu sēklas maizes cepšanā, bet kā stabila maizes garšviela tā ieviesta viduslaiku Eiropā. Tātad var secināt, ka no opija magonēm iegūtais opijs senatnē bija izplatīts. Kad 18. gadsimtā koloniālā valsts Anglija iekaroja Bengāliju, tā ieguva kontroli pār opija tirdzniecību. Lai saglabātu savu tirdzniecības balansu, tā piespieda Ķīnu ņemt opiju kā sudrabu, samaksas vietā par iepirktajām precēm. Jau 1835. gadā divi miljoni vergu Ķīnā pīpēja opiju. Tā izvērtās par lielu sociālu problēmu, kuru veicināja tirgotājvalsts Anglija. Tas noveda pie tā saucamajiem "opiju kariem". Angļu tirgotāji veda uz Ķīnu opiju, un tā rezultātā 19. gs. vidū vairāki miljoni ķīniešu bija pieraduši pie tā. Ķīnas valdība pieņēma dažādus likumus, lai kontrolētu narkotiku tirdzniecību, taču neviens no tiem vēlamos rezultātus nedeva. Angļi nevēlējās izbeigt tirdzniecību tādēļ, ka opija tirdzniecība nesa lielu peļņu, kā arī pašā kolonizētāju valstī tāda masveida atkarība nebija izveidojusies, kaut gan opijs tika izmantots medicīnā. 1839. gadā izveidojās konflikts. Ķīnas valdība iznīcināja lielu opija kravu, kas piederēja angļu un amerikāņu tirgotājiem. Tā rezultātā sākās pirmais opija karš, kurā uzvarēja Anglija. Opiju turpināja tirgot, un jau 1858. gadā tas noveda pie otra kara, pēc kura Ķīna tomēr varēja pieprasīt lielu muitas nodokli, tādā veidā opija tirdzniecība samazinājās. 1949. gadā Mao Dzeduna laikā opija problēma uz laiku tika atrisināta.
Melnais ozols
Melnais ozols ir dižskābaržu dzimtas koks. Šis ozols savvaļā aug ASV dienvidaustrumos. Koks ir vidēji liels, sasniedz 30 m augstumu, stumbra diametrs līdz 1 m. Lapas 3-12 cm garas, 2-6 cm platas. Zīles 10-14 mm garas un tikpat platas. Nogatavojas nākamā gada rudenī.
Melnie ozoli viegli krustojas ar vairāku citu sugu ozoliem, veidojot hibrīdus.
Melno ozolu koksne tiek izmantota kokmateriālu iegūšanai un malkai.
Medūzas
Medūzas ir sastopamas visos pasaules okeānos. Tās mājo gan tuvu ūdens virsmai, gan lielā dziļumā. Dažas hidrozoju medūzas mīt arī saldūdens tilpēs. Medūzas jūrās ir dzīvojušas jau pirms 500 miljoniem gadu, bet, iespējams, tās ir dzīvojušas jau pirms 700 vai vairāk miljoniem gadu. Tādā gadījumā tās ir vissenākie daudzšūņu organismi pasaulē.
Medūzas Baltijas jūrā
Vēsturiski Baltijas jūrā dzīvo 2 medūzu sugas: ausainā aurēlija (Aurelia aurita) un ziemeļu cianeja (Cyanea capillata). Tā kā Baltijas jūrā ir salīdzinoši neliela sāls koncentrācija, medūzas sasniedz krietni mazākus izmērus.
Kopš 2007. gada Baltijas jūrā tiek novērota Atlantijas okeāna medūza Mnemiopsis leidyi, kas Baltijas jūrā nonākusi ar okeānu laineru ievestajiem ledus ūdeņiem. Šīs medūzas savairošanās var radīt katastrofu visai Baltijas jūras ekosistēmai. 20. gadsimta astoņdesmito gadu otrajā pusē šī medūza Melnajā jūrā gandrīz izraisīja ekoloģisko katastrofu. Tā kā tām Eiropā nebija dabīgo ienaidnieku, tās ātri vairojās, apēdot planktonu un zivju ikrus. Tā rezultātā Melnajā jūrā par 90% samazinājās zivju krājumi, kas savukārt izraisīja jūras putnu skaita sarukumu. Ja medūza Mnemiopsis leidyi savairosies Baltijas jūrā, tad pirmā zivju suga, kas varētu izzust, varētu būt menca, kuras populācija jau tāpat sarūk. Lai cīnītos ar svešajām okeāna medūzām, zinātnieki no Amerikas uz Melno jūru atveda medūzas dabīgo ienaidnieku — plēsējmedūzu Beroe ovata, kas dažu gadu laikā iznīcināja Mnemiopsis leidyi populāciju, bet pēc tam iznīka barības trūkuma dēļ.
Anatomija
Medūzu uzbūve ir ļoti vienkārša. Tām ir lietussarga veida jeb zvanveida ķermenis, kura apakšdaļas centrā atrodas mute, kuru ieskauj mutes lēveri. Zvanveida ķermeni apņem taustekļu vainags.
Nervu sistēma
Lielākajai daļai medūzu nav centrālās nervu sistēmas, toties epidermā ir nervu šūnas, kuras ir savstarpēji saistītas ar izaugumiem un veido tīklu. Medūza spēj uztvert dažādus stimulus, piemēram, citu dzīvnieku pieskārienus. Pieskāriens tiek uztverts ar nervu tīkla palīdzību, pēc tam stimuls tiek novadīts gan pa visu tīklu, gan uz centrālo nervu gredzenu. Pastāv viedoklis, ka dažas medūzu sugas spēj noteikt un kontrolēt savu atrašanās vietu.
Redze
Dažām medūzām ir vienkāršas acis, kas spēj uztvert gaismu. Tās tiek lietotas, lai noteiktu virzienu ūdenī uz augšu un uz leju. Piemēram, kubomedūzām ir 24 acis, no kurām 2 spēj redzēt krāsas, turklāt tām ir 4 smadzenes, kas nodrošina spēju redzēt 360° leņķī, līdz ar to kubomedūzām kļūstot par vienīgajām dzīvajām būtnēm, kas spēj redzēt tādā leņķī. Zinātnieki izvirza hipotēzi, ka šīs divas acis, kuras spēj redzēt krāsas, ir savienotas ar smadzeņu centrālo nervu sistēmu, nodrošinot iespēju redzēt attēlus. Līdz šim zinātnieki nav izpratuši šo 4 smadzeņu darbību un unikālo centrālo nervu sistēmu. Acīm ir kātiņi, kas darbojas līdzīgi kā žiroskops, orientējot aci pret debesīm. Medūzas skatās uz augšu, lai mangrovju audžu purvos izvairītos no koku saknēm, meklējot barību.
Medūzu izmēri
Medūzām var būt ļoti dažādi izmēri. Vienas no mazākajām medūzām ir Austrālijas Irakandži medūzas, kas nav lielākas par cilvēka pirksta nagu. Toties viena no lielākajām ir ziemeļu cianeja (Cyanea capillata), kas kopā ar taustekļiem ir ne tikai garākā medūza, bet arī garākais dzīvnieks pasaulē, pārsniedzot zilā vaļa garumu. Lielākais noķertais eksemplārs ir bijis 36,5 metrus garš. Ļoti liela medūza ir arī pie Austrumāzijas krastiem dzīvojošā Nomuras medūza (Nemopilema nomurai), kuras zvanveida ķermeņa diametrs sasniedz 200 cm un masa 200 kg. Lai arī lielāko ziemeļu cianeju zvanveida ķermeņu diametrs arī sasniedz 200 cm un masa 200 kg, tomēr vidēji Nomuras medūzas ir lielākas nekā ziemeļu cianejas. Vēl viena milzīga medūza ir dziļūdens medūza Stygiomedusa gigantea, kuras diskveida cepure ir apmēram metru plata un kuras četras "rokas" ir 6 metrus garas.
Underworld (1927. gada filma)
Underworld, filmas otrs nosaukums Paying the Penalty, ir 1927. gada ASV mēmā kriminālfilma. Filmas režisors ir Džozefs fon Šternbergs. Filmas sižeta pamatā ir Bena Hekta scenārijs, ko filmai adaptēja Čārlzs Furtmans un Roberts N. Lī. Bens Hekts par šo filmu ieguva Kinoakadēmijas balvu nominācijā "Labākais literatūras oriģinālavots". Šī ir viena no pirmajām gangsteru kriminālfilmām.
Medūzas
Medūzu dzīves cikls
Lielākā daļa medūzu augot iziet caur diviem attīstības cikliem. Medūzām ir dzimuma un bezdzimuma paaudžu maiņa. Tās ir šķirtdzimumu dzīvnieki, kuri ūdenī izdala dzimumšūnas. Pēc apaugļošanās rodas kāpurs jeb planula. Planula piestiprinās pie jūras dibena un pārveidojas par polipu. Polips atgādina vienu no saviem tuvākajiem radiniekiem — jūras anemoni. Vienkāršoti raksturojot, tas ir kāts ar muti, kuru ietver starveidīgi taustekļi. Polips var būt sēdošs, piestiprinājies pie jūras dibena vai pie kāda peldoša priekšmeta, piemēram, laivas vai kuģa dibena. Polips var būt arī brīvi peldošs vai piestiprinājies pie kāda sīka, brīvi peldoša planktona, vai ļoti retos gadījumos pie zivs vai cita mugurkaulnieka. Polipi var būt vientuļnieki vai veidot kolonijas. Lielākā daļa ir ļoti mazi, tikai dažus milimetrus lieli.
Vairošanās
Medūzas vairojas divējādi — dzimumvairošanās ceļā un bezdzimumvairošanās ceļā. Pieaugušām medūzām izšķir sievišķās un vīrišķās medūzas, ļoti retos gadījumos ir sastopami hermafrodīti. Ja ir pietiekami daudz barības, medūzas vairojas katru dienu. Lielākajai daļai sugu vairošanos regulē gaismas daudzums. Tas parasti notiek apmēram vienā un tajā pašā laikā, visbiežāk krēslā pēc saulrieta vai agri no rīta pirms saullēkta. Lielākā daļa sugu atkarībā no dzimuma ūdenī izdala dzimumšūnas — vai nu spermu vai olšūnas. Ūdenī brīvi peldošās olas tiek apaugļotas. Dažām sugām dzimumvairošanās gadījumā notiek iekšēja apaugļošanās, sperma sievišķajā medūzā iekļūst pa medūzas muti, apaugļotās olas attīstās sievišķās medūzas organismā. Planulai pārveidojoties par polipu, medūzas atkal spēj vairoties, polipiem pumpurojoties un daloties. Polipa stadijā veidojas jauni polipi, kā arī pēc zināma laika no polipa atdalās medūziņa, kas ir tikai dažus milimetrus liela. Scifomedūzām strobilizācijas procesā veidojas jaunas medūzas jeb efīras. Efīras tiek uzskatītas par medūzas kāpura stadiju. No tām aptuveni trīs mēnešu laikā attīstās pieaugušas medūzas, kas var vairoties dzimumceļā. Dažas sugas spēj pumpuroties uzreiz medūzas stadijā, savukārt dažām citām sugām no apaugļotajām olšūnām uzreiz izšķiļas medūzas, apejot polipu stadiju.
Dzīves ilgums
Medūzas dzīves atkarībā no sugas var būt no dažām stundām līdz dažiem mēnešiem vai gadiem. Ir sugas ilgdzīvotājas, kas spēj dzīvot līdz 30 gadiem. Ir sugas (Turritopsis dohrnii un Turritopsis nutricula), kas ir praktiski nemirstīgas, jo spēj transformēties no medūzas atkal par polipu. Lielāka izmēra medūzas dzīvo ilgāk, parasti 2—6 mēnešus, izaugot no dažiem milimetriem līdz vairākiem desmitiem centimetru.
Medūzu ienaidnieki
Galvenie medūzu ienaidnieki ir citu sugu medūzas. Ir sugas, kas barojas tikai ar citām medūzām. Citi medūzu ienaidnieki ir tunči, haizivis, zobenzivis, jūras bruņurupuči un laši.
Medības un barība
Medūzas ir plēsīgas, un to galvenās maņas ir taustekļi, ar kuru palīdzību medūzas medī dažādus zooplanktona dzīvnieciņus — vēžveidīgos, krabju kāpurus, zivju ikrus, mazas zivtiņas un citas medūzas. Kā zarndobumainim medūzai ir dzeļšūnas upura paralizēšanai. Upuri satvērušie taustekļi ar dzeļmatiņiem pārdur tā ādu un ievada apdedzinošu šķidrumu. Tad mutes lēveri saķerto radību ievieto mutē, kur tā pazūd.
Medūzas medības ir pasīvas. Ja vēzītis vai kāpurs piespiežas pie gandrīz neredzamajiem, bet ļoti jūtīgajiem taustekļiem, tiek aktivizētas dzeļkapsulas — nematocistas, kas aizsargā medūzas vārīgās ādas šūnas. Upurim pirms apēšanas ir jābūt mirušam, pretējā gadījumā tas savainotu medūzas gastrovaskulāro dobumu.
Inde
Medūzas savus upurus sadzeļ, lietojot nematocistas. Ja taustekļi pieskaras kādam organismam, tad no nematocistas izšaujas mikroskopisks pavediens, kas pāršķeļ upura ādu un ievada upurī indi. Saskaroties tiek aktivizēts miljoniem nematocistu. Tikai dažu medūzu sugu inde iedarbojas uz cilvēkiem. Dažu sugu medūzas dzēliens var izraisīt neciešamas sāpes vai pat nāvi. Pat izskalota krastā un mirstoša medūza spēj joprojām sadzelt ikvienu, kas to aiztiek. Visbīstamākās medūzas cilvēkam ir kubomedūzas, no kurām visindīgākās ir Irakandži medūzas. To dzēliens cilvēkam var būt nāvējošs. Piemēram, Austrālijas jūrās mītošā medūza jūras lapsene (Chironex fleckeri) spēj nogalināt pieaugušu cilvēku 30 sekunžu laikā, turklāt no vienas medūzas var iegūt indi, ar kuru var nogalināt 60 pieaugušus cilvēkus. Lai sevi aizsargātu pret jūras lapseņu dzēlieniem, Austrālijas peldētāji izmanto peldēšanas tērpus, kas nosedz visu ķermeni.
Nedaudz statistikas: 2010. gadā Ņūhempšīras pludmalēs viena krastā izskalota ziemeļu cianeja sadzēla 125—150 cilvēkus; Katru gadu Filipīnās no medūzu dzēlieniem mirst 20—40 cilvēki; 2006. gadā Spānijā Kostabravas pludmalē dēļ medūzu dzēlieniem mediķi sniedza palīdzību 19 000 peldētājiem.
Medūzu baru veidošanās
Medūzu bari var būt ļoti lieli. Tajos var būt pat 100 000 indivīdu. Bara veidošanās ir samērā sarežģīts process, kas atkarīgs no straumēm, barības daudzuma, saules gaismas, ūdens temperatūras, gada laika, samazināta ienaidnieku skaita un skābekļa koncentrācijas ūdenī. Viens no galvenajiem faktoriem ir okeāna straumes, kas sanes medūzas kopā. Bari dažos gados izveidojas pārsteidzoši lieli. Medūzas vislabāk izdzīvo ar barības vielām bagātos ūdeņos, bet vienlaikus ar samazinātu skābekļa koncentrāciju. Samazināts skābekļa daudzums aizbiedē citus medību konkurentus, un medūzas vienas pašas var baroties ar planktonu. Medūzām labvēlīgs ir arī sāls daudzums ūdenī, jo sāļš ūdens satur vairāk joda, kas savukārt ir nepieciešams, lai no polipiem atdalītos jaunās medūziņas. Arī temperatūras paaugstināšanās ir labvēlīga medūzu pieaugumam.
Populācija
Kopumā medūzu populācija pasaulē pieaug. Iespējams, to sekmē arī intensīvā zveja, medūzas ieņem brīvo ekoloģisko nišu, pazūdot to plēsējiem. Medūzas spēj ļoti ātri savairoties, tās medī ļoti daudzas sugas, bet tikai dažas sugas medī medūzas. Tā kā medūzas medī, balstoties uz tausti, nevis uz redzi, tās spēj medīt dziļos ūdeņos vai arī naktī, kad nav gaismas. Zivīm ir ļoti grūti atjaunot savu populāciju, ja tās ir zaudējušas teritoriju medūzām, jo medūzas barojas ar planktonu, kas satur ikrus un zivju kāpurus.
Kevins Mārtins
Kevins Dalass Mārtins (en; dzimis Zanesvilā, Ohaio štatā, ASV) ir bijušais amerikāņu basketbolists, spēlēja uzbrūkošā aizsarga un vieglā uzbrucēja pozīcijās. Aizvadījis 12 sezonas vairākās Nacionālās basketbola asociācijas komandās.
Karjera
Pēc sekmīga snieguma studentu basketbolā prestižajā Rietumkarolīnas universitātē 2004. gada NBA draftā K. Mārtinu pirmajā drafta kārtā ar kopējo 26. numuru izvēlējās Sakramento "Kings" (šajā pašā draftā ar 11. numuru tika izvēlēts pirmais NBA draftētais latvietis Andris Biedriņš). Pirmajā sezonā profesionālajā basketbolā K. Mārtina sniegums bija pieticīgs un viņš spēlēja tikai aptuveni 10 minūtes vidēji spēlē. 2005.—2006. gada sezona jau bija ievērojami labāka, un vidēji spēlē gūtais punktu skaits pārsniedza 10. Nākamajās trīs sezonās viņš pamazām kļuva par "Kings" līderi un rezultatīvāko spēlētāju, pirmajā no šīm sezonām pretendējot uz NBA progresējošākā spēlētāja balvu, aptaujā paliekot otrajā vietā aiz Goldensteitas "Warriors" saspēles vadītāja Montas Elisa. 2007. gada vasarā "Kings" parakstīja ar K. Mārtinu līgumu uz 5 gadiem, kā rezultātā viņš pelnīja vairāk par 10 miljoniem dolāru sezonā.
K. Mārtins spēlēja uzbrūkošā aizsarga vai vieglā uzbrucēja pozīcijā un izcālas ar ļoti augstu precizitāti, savukārt dažkārt tika kritizēts par nepietiekoši aktīvu spēli aizsardzībā un par individuālo mērķu stādīšanu augstāk par komandas interesēm. To apstiprināja "Kings" vājie rezultāti NBA čempionātos — kopš K. Mārtina pievienošanās komandai, tikai vienā sezonā (2005.—2006. gadā) tā spēja iekļūt play-off turnīrā, kur izstājās pirmajā kārtā. Rezultatīvāko spēli K. Mārtins aizvadīja 2009. gada 1. aprīlī pret "Warriors", gūstot 50 punktus (šajā spēlē viņš iemeta 23 soda metienus), bet vidēji spēlē gūto punktu skaits 2007.—2008. gada sezonā pārsniedza 23, 2008.—2009. gada sezonā — 24 punktus vidēji spēlē. 2009.—2010. gada sezonas pirmajās 5 spēlēs K. Mārtina individuālā statistika bija vēl izcilāka, vidēji gūstot vairāk par 30 punktiem vidēji spēlē, taču trauma rezultatīvo spēļu sēriju uz laiku pārtrauca.
K. Mārtins tika aizmainīts no "Kings" uz Hjūstonas "Rockets" trīspusējā darījumā, kurā bija iesaistīta arī Ņujorkas "Knicks" un komandas piederību mainīja arī "Rockets" zvaigzne Treisijs Makgreidijs. Pirms 2012.—2013. gada sezonas sākuma K. Mārtins tika iesaistīts maiņas darījumā pret Džeimsu Hārdenu un nokļuva Oklahomasitijas "Thunder". Aizvadījis vienu sezonu "Thunder", spēlētājs noslēdza līgumu ar Minesotas "Timberwolves", bet 2016. gadā noslēdza savu NBA karjeru Sanantonio "Spurs" sastāvā.
Stepes piekūns
Stepes piekūns (Falco cherrug) ir liela izmēra piekūns, kas sastopams Eirāzijas stepju zonā. Izdala divas stepes piekūna pasugas: F. c. cherrug apdzīvo areāla lielāko daļu no Eiropas līdz Mongolijas austrumiem, bet F. c. milvipes ir sastopams Āzijas dienvidos. Stepes piekūns ir Ungārijas nacionālais putns.
2010. gada maija vidū Ungārijā savvaļā dzimis, apgredzenots un ar satelītraidītāju aprīkots nepieaudzis stepes piekūns divreiz šķērsoja Latvijas teritoriju, līdz ar to kļuva par 344. savvaļā sastapto putnu sugu, lai arī vizuāli šī Eiropā retā suga Latvijā pagaidām nav novērota. Šis ir pirmais gadījums, kad suga tiek iekļauta Latvijas putnu sugu sarakstā, izmantojot kā pierādījumu satelītraidītāja datus.
Izplatība
Ligzdo Eirāzijas stepju zonā un kalnu apgabalos, ieskaitot Aizbaikālu un Mongolijas austrumus. Krievijā, Kazahstānā un Mongolijā stepes piekūns ir migrējoša suga, bet areāla rietumu un dienvidu daļā (Vidusāzijā, Pakistānā, Irānā) nometnieks. Ziemo uz dienvidiem no ligzdošanas vietām Āzijā, kā arī Āfrikas rietumos. Eiropā sastopama izolēta populācija Ungārijas stepēs (130-150 pāri), fragmentāri sastopams arī Ukrainas dienvidos un Krievijas Eiropas daļas dienvidos, nelielā skaitā dažās citās Dienvideiropas un Centrāleiropas valstīs, tomēr kopējais stepes piekūnu skaits Eiropā nepārsniedz 600 pārus. Vairums Eiropas putnu pārvietojas ziemot uz Tuvajiem Austrumiem un Ziemeļāfriku.
Uzvedība
Stepes piekūns ir spēcīgs un agresīvs plēsējs, un ļoti neatlaidīgs, pacietīgs mednieks, tādēļ šo piekūnu sugu jau no senatnes ļoti iecienījuši mednieki. Tas medī vai nu lidodams uz vietas gaisā, vai vērodams apkārtni no kādas augstas vietas, strauji uzbrūkot pamanītam upurim. Tā kā mātītes ir lielākas, tās dominē pār tēviņiem un reizēm tiem atņem medījumu. Stepes piekūns ir vienpatis un katrai ligzdai ir plaša teritorija. Diemžēl pēdējos gados, līdz ar dzīves telpas samazināšanos, piekūni ir spiesti ligzdot ciešāk nekā tas sugai ir ierasts.
Barība
Stepes piekūns ir aktīvs plēsējs, tas barojas ar zemes vāverēm, kāmjiem, lēcējpelēm, gerbiliem, zaķiem un svilpējzaķiem, kā arī ar dažādiem putniem, piemēram, paipalām, smilšvistiņām, fazāniem, pīlēm, gārņiem un pat ar plēsīgajiem putniem — pūcēm, piekūniem un lijām. Retos gadījumos tas medī lielas ķirzakas.
Ligzdošana
Stepes piekūns ligzdo skrajos mežos un parkos, augstos kokos, apmēram 15—20 metru augstumā. Tas ligzdu nebūvē, bet izmanto citu putnu pamestās ligzdas vai pat īpašnieks tiek padzīts no izraudzītas ligzdas. Stepes piekūns ligzdo arī uz klinšu dzegām 8—50 metru augstumā.
Dzimumbriedumu stepes piekūni sasniedz 2—3 gadu vecumā, un tie veido monogāmus pārus. Riesta laikā tēviņš mātītei demostrē izveicību un akrobātisku veiklību īpašā riesta lidojumā. Kā uzmanības izrādīšana tiek izmantota arī barības atnešana un tās atdošana mātītei. Dējumā ir 2—6 olas, bet visbiežāk 3—5 olas. Perēšana uzsākas, kad ir izdēta trešā ola. Inkubācijas periods ilgst 32—36 dienas, tēviņu cālēniem attīstoties un izšķiļoties ātrāk kā mazajām mātītēm. Mazie izšķiļas ar aizvērtām acīm, kuras atveras pēc dažām dienām. Jaunie putni izlido 45—50 dienu vecumā, bet vecāki par tiem turpina rūpēties, līdz tie sasniedz 65—85 dienu vecumu, reizēm pat ilgāk. Ja ligzdas apkaimē barības ir pietiekami, viena perējuma jaunie putni kādu laiku paliek kopā. Stepes piekūns savvaļā dzīvo līdz 10 gadiem.
Aizsardzība
Stepes piekūna Eiropas populācija kopumā ir neliela, tomēr aizsardzības pasākumi Ungārijā ir bijuši veiksmīgi un šajā, Eiropā nozīmīgākajā areāla daļā, īpatņu skaits pieaug. Taču stepes piekūns ir apdraudēts arī sugas areāla galvenajā daļā Āzijā. Kopējais stepes piekūnu skaits pasaulē tika vērtēts kā tikai 3600-4400 pāri 2003. gadā, tas strauji samazinās un stepes piekūns ir pasaules mērogā apdraudēta suga. Pēdējos gados skaits ievērojami samazinājies tādās sugas pastāvēšanai nozīmīgās valstīs kā Kazahstānā un Uzbekistānā, bet Turkmenistānā izzudis pilnībā. Ir veikti sekmīgi stepes piekūnu introdukcijas mēģinājumi Ziemeļamerikā - ASV un Kanādā.
Kristīna Eplgeita
Kristīna Eplgeita (en; dzimusi ) ir amerikāņu aktrise.
Martins Gerbers
Martins Gerbers (dzimis 1974. gada 3. septembrī Burgdorfā) ir bijušais Šveices hokejists, vārtsargs. Karjeras laikā aizvadījis septiņas sezonas Nacionālajā hokeja līgā, 2006. gadā kopā ar Karolīnas "Hurricanes" kļūstot par Stenlija kausa ieguvēju. Šveices hokeja izlases sastāvā spēlējis divos olimpisko spēļu turnīros, kā arī deviņos pasaules čempionātos, 2013. gadā izcīnot sudraba medaļas.
Kristīna Eplgeita
Viņa vislabāk ir pazīstama ar Kellijas Bandijas lomu Fox seriālā "Precējies. Ir bērni". Pēc tam filmējusies tādās filmās kā Don't Tell Mom the Babysitter's Dead, "Lielais ķēriens", "Saldumiņš", "Televīzijas dvēsele", Farce of the Penguins, "Alvins un burunduki: Turpīkstinājums" un "Ārpuslaulības nedēļa". Ir tikusi nominēta Zelta globusa balvai, Emmy balvai, Ekrāna aktieru ģildes balvai, kā arī vairākām citām; ir saņēmusi Primetime Emmy balvu. Tāpat Kristīna Eplgeita ir piedalījusies vairākos Brodvejas mūziklos.
Martins Gerbers
Pēc karjeras beigām kļuvis par jauniešu treneri.
Spēlētāja karjera
Savu profesionālā spēlētāja karjeru Gerbers uzsāka Šveicē, 1994. gadā pievienojoties Šveices hokeja līgas klubam Langnau "Tigers". Tobrīd tas spēles B līgā, bet 1997.—98. gada sezonā komanda izcīnīja vietu Šveices hokeja līgā. 2001. gada NHL draftā viņu ar kopējo 232. numuru izvēlējās Anahaimas "Mighty Ducks".
2001.—02. gada sezonu Gerbers aizvadīja Zviedrijas Elitsērijas klubā Färjestads BK, bet 2002.—03. gada sezonā devās uz Ziemeļameriku, kur aizvadīja 22 spēles "Mighty Ducks" rindās. 2003.—04. gada sezonā Gerbers NHL aizvadīja vēl 32 spēles, bet 2004.—05. NHL sezonas lokauta laikā Martins spēlēja gan Färjestads BK, gan Langnau "Tigers" rindās.
Pēc lokauta Gerbers atgriezās NHL, pievienojoties Karolīnas "Hurricanes" vienībai, uz kuru viņš tika aizmainīts vēl pirms lokauta. Praktiski visu sezonu Gerbers bija "Hurricanes" pirmais vārtsargs, bet izslēgšanas kārtas laikā viņa vietu ieņēma Kems Vords. 2005.—.06. sezonā Gerbers kļuva par otro šveicieti, kas izcīnījis Stenlija kausu.
No 2006. līdz pat 2009. gadam Gerbers spēlēja Otavas "Senators" rindā, bet 2009. gada martā viņš nonāca Toronto "Maple Leafs", kuras rindās aizvadīja 14 spēles. 2009.—10. gada sezonu Gerbers aizvadīja KHL kluba Mitišču "Atlant" sastāvā.
2010.—11. gada sezonā aizvadīja trīs spēles Edmontonas "Oilers" sastāvā, atlikušo sezonas daļu pavadot AHL. 2011.—12. gada sezonā Gerbers spēlēja Zviedrijas Elitsērijas kluba Växjö Lakers rindās, taču tad pievienojās Rögle BK vienībai. Karjeras nogalē četras sezonas aizvadīja Šveices hokeja līgā, līdz 2017. gadā noslēdza profesionāļa karjeru.
Šveices hokeja izlases rindās izcīnījis sudraba medaļas 2013. gada Pasaules čempionātā. Gerbers spēlējis deviņos Pasaules čempionātos, kā arī 2002. un 2006. gada Olimpiskajās spēlēs. 2006. gada Olimpiskajās spēlēs Gerbers aizvadīja vēsturisku spēli, kurā, lielā mērā pateicoties tieši viņam, Šveices izlase ar 2:0 pārspēja Kanādas vienību. Šveices vārtos Gerbers atvairīja visus 49 pretinieku metienus.
2010. gada FIFA Pasaules kausa tiesneši
2010. gada Pasaules čempionātu futbolā tiesās 30 galvenie un 60 līnījtiesneši no visām FIFA konfederācijām. Tiesnešu atlases process sākās jau 2007. gadā, kad 54 kandidāti tika uzņemti īpašā tiesnešu treniņu programmā. 2008. gada oktobrī tika izziņoti tie 38 tiesneši, no kuriem tiks izvēlēti tie 30, kas dosies uz finālturnīru. 30 tiesnešu komandas, kas dosies uz čempionātu tika paziņotas 2010. gada 7. februārī Cīrihē. No 25. februāra līdz 6. martam tika aizvadītas īpašas medicīniskās pārbaudes visiem izvēlētajiem tiesnešiem 2010. gada 27. maijā FIFA paziņoja ka divi tiesnešu trio - Mohameds Benuza un Karloss Amarilja - tiek atsaukti no dalības čempionātā, jo divi līnījtiesneši neizturēja medicīniskās pārbaudes. Kā aizvietotāji uz čempionātu dosies Urugvajas tiesnesis Martinsu Vaskess un viņa līnījtiesneši.
Ahemenīdu dinastija
Ahemenīdu dinastija bija Senās Persijas ķēniņi Ahemenīdu impērijas laikā. Senpersiešu valodā viņus dēvēja par šahinšahiem (Xšâyathiya Xšâyathiyânâm — "ķēniņu ķēniņiem").
Latviešu valodas vēsturiskajā tradīcijā jau kopš Vecas Derības latviskā tukojuma 17. gadsimtā Senās Persijas ķēniņus parasti nosauc viņu vārdu grieķu valodas versijā, tomēr iekavās doti arī ķēniņu orivārdi aptuvenā senpersiešu valodas transkripcijā.
Hills
Hills ( — ‘paugurs’; sieviešu dzimtē Hilla) ir populārs angļu uzvārds. Personas ar šādu uzvārdu:
Vīrieši
Drabešu pagasts
Upes
Amata, Dančupīte, Dzērdupe, Gaidene, Grūba, Kumadiņa, Pērļupe, Rakšupe.
Ezeri
Asaru ezers, Āraišu ezers, Gaucis, Mazais Lazdiņu ezers, Murkulītis, Pūcītis, Vēķu ezers, Vērsītes ezers, Ziemēnu ezers.
Vēsture
1935. gadā Cēsu apriņķa Drabešu pagasta platība bija 109,07 km² un tajā dzīvoja 2030 iedzīvotāji. 1945. gadā pagastā izveidoja Drabešu, Ieriķu un Rencēnu ciema padomes, bet pagastu 1949. gadā likvidēja. Cēsu rajona Drabešu ciemam 1954. gadā pievienoja likvidēto Ieriķu ciemu, 1961. gadā — likvidēto Līvu ciemu. 1965. gadā padomju saimniecības «Amata» teritoriju pievienoja Kosas ciemam, bet 1977. gadā Drabešu ciemam pievienoja daļu Vaives ciema teritorijas. 1990. gadā ciemu reorganizēja par pagastu. 2000. gadā Drabešu pagasts apvienojās ar Amatas pagastu, izveidojot Amatas novadu. 2021. gadā Amatas novadu iekļāva Cēsu novadā.
Apdzīvotās vietas
Lielākās apdzīvotās vietas ir Ieriķi, Kārļi, Drabeši, Amata, Līvi, Meijermuiža, Āraiši.
Uldis Bērziņš
Uldis Bērziņš (dzimis, miris Rīgā) bija latviešu dzejnieks un tulkotājs, pazīstams gan kā latviešu dzejas poētikas reformētājs 1970. gados, gan virtuozs atdzejošanas meistars.
Atdzejojis no ģermāņu, turku, slāvu, semītu, irāņu, skandināvu, senebreju u. c. valodām.
Biogrāfija
Dzimis kā Uldis Egīls Valdemārs Bērziņš 1944. gadā Rīgā stacijas priekšnieka palīga Pauļa Jāņa Bērziņa un viņa sievas Sebastianas Birutas, dzimušas Vītolas (1922–2004), ģimenē. Viņa mātes vecāki nākuši no Neretas puses Sēlijā, vectēvs Jānis Vītols (1876–1951) bija 7. Bauskas latviešu strēlnieku pulka virsnieks, piedalījās Ziemassvētku kaujās, vecmāmiņa Marija Vītola (1879–1971) nāk no Rites pagasta. 1952. gadā viņa māte otro reizi apprecējās ar Leonīdu Ozoliņu. Uldi Bērziņu pamatā audzinājusi vecmāmiņa un viņa tēvocis Jānis Ērenpreiss.
Bērnību Uldis Bērziņš aizvadījis plašā dzīvoklī Kr. Barona ielā 26. Mācījās Rīgas 40. vidusskolā (1951), Rīgas Natālijas Draudziņas 7. vidusskolā (1952–1962). Pirmie dzejoļi tapuši trīspadsmit gadu vecumā 1957. gadā, bet dzejolis "Streiks" publicēts 1963. gadā izdevumā "Universitāte", Nr. 6.
1962. gadā viņš uzsāka latviešu valodas un literatūras studijas LVU Vēstures un filoloģijas fakultātē, 1964. gada rudenī tika iesaukts Padomju armijā. 1968. gada rudenī ar LVU Filoloģijas fakultātes norīkojumu U. Bērziņu ieskaitīja Ļeņingradas Valsts universitātes Austrumu fakultātē turku valodas un literatūras specialitātes (tirkoloģija) otrajā kursā. 1971. gadā viņš saņēma diplomu turku filoloģijā, persiešu un turku filoloģijas studijas turpināja Maskavas Valsts Universitātes Āzijas un Āfrikas valstu institūtā (1973–1974). 1974. gadā apprecējās ar PSRS ZA Austrumpētniecības institūta aspiranti Jeļenu Staburovu. 1974. gada 19. decembrī viņu uzņēma Latvijas PSR Rakstnieku savienībā. Ieteikumus uzņemšanai RS rakstīja tulkotāja Marija Šūmane, dzejnieki Jānis Sirmbārdis un Ojārs Vācietis. Pirmais Ulda Bērziņa dzejoļu krājums "Piemineklis kazai" pēc ilgas aizkavēšanās iznāca 1980. gadā, kad autors jau bija sasniedzis 36 gadu vecumu.
Uldis Bērziņš papildinājās Prāgas Kārļa Universitātes un Bratislavas Universitātes vasaras skolās (1976–1982). 1983. gadā apmeklēja uzbeku valodas studijas Taškentas Valsts Universitātē. Viņa atdzejojumā latviski iznāca dzejnieku Rasula Rza (1972), Fāzila Hisni Dāglardžas (1974, 1880), Šimborskas (1979) un Saadī (1981) dzejoļu krājumi.
1986. gadā, kad LPSR Rakstnieku savienība savāca grāmatas ar autogrāfiem Čornobiļas avarijas sēku likvidatoriem no Latvijas, Uldis Bērziņš kopā ar Marinu Kosteņecku un Andri Sproģi (laikraksta Literatūra un Māksla galveno redaktoru) šīs grāmatas aizveda uz Čornobiļu. Viņš bija pārliecināts, ka rakstniekiem jāuzmundrina gars cilvēkiem, kurus paņēma uz diviem mēnešiem, bet pēc tam nelaida mājās, jo viņi jau bija sabojāti un nebija vēlmes bojāt citus vīriešus.
Pēc Latvijas neatkarības atjaunošanas 1992. gadā viņu ievēlēja par Latvijas Zinātņu akadēmijas goda locekli.
1990. gados Bērziņš strādāja pie jauna Bībeles tulkojuma latviešu valodā, mācījās senebreju valodu Bībeles tulkošanas seminārā Amsterdamas Brīvajā Universitātē (1994—1995), 1997. gadā studēja Upsālas Universitātes Teoloģiskajā institūtā, 1998. gadā piedalījās seminārā "Kristoloģija, jūdu mesiānisms un islāma perspektīva: teksta interpretācija" Zviedrijas Teoloģiskajā institūtā Jeruzalemē. No senebreju valodas tulkoja Vecās Derības daļas "Ījabs" (1997), "Pulcētājs" (2000), "Slavinājumi" (2005). 2000. gadā sāka darbu arī pie Korāna tulkojuma no arābu valodas, kuru pabeidza 2011. gadā.
Bērziņa ģimene paziņoja par viņa nāvi.
Sabiedriskā darbība
Kopš bija 1988. gada Latvijas PEN kluba biedrs.
1996. gadā tika ievēlēts par Tautību konsultatīvās padomes locekli.
Skeletons olimpiskajās spēlēs
Skeletons Olimpiskajās spēlēs vīriešiem bija iekļauts sacensību programmā 1928. gada Olimpiskajās spēlēs, tad bija pārtraukums līdz 1948. gada spēlēm un trešo reizi skeletons tika atjaunots programmā 2002. gadā, kad pirmo reizi Olimpiskajās spēlēs notika skeletona sacensības arī sievietēm. Pēdējās Olimpiskajās spēlēs Sočos uzvarēja Aleksandrs Tretjakovs (Krievija) un Elizabete Jarnolda (Lielbritānija).
Kremona
218. gadā p.m.ē. romieši Kremonu dibināja gallu ciemata Cenomani vietā. Pēc Romas impērijas sabrukuma pilsētu iekaroja gan goti, gan huņņi. 7. gadsimtā to atjaunoja lombardieši. Kopš 9. gadsimtā Kremona ir arhibīskapijas centrs. 1098. gadā tā kļuva par neatkarīgu komūnu. 12. gadsimtā pilsētu kontrolēja Viskonti dzimta, 14. gadsimtā — Sforcu dzimta, 15./16. gadsimtu mijā īslaicīgi to kontrolēja venēcieši. 1535. gadā Kremonu pakļāva spāņi, 1707. gadā — austrieši. Vēlākā vēsture saskan ar Lombardijas vēsturi.
Pilsētā ir dzimis vijoļu un citu stīgu instrumentu meistars Antonio Stradivāri, operu komponists Klaudio Monteverdi un matemātiķis Eudženio Beltrami.
Svitlodarska
Svitlodarska (uk) ir pilsēta Ukrainas austrumos Doneckas apgabalā. Izvietojusies apgabala austrumdaļā Luhaņas upes krastos. Administratīvi pakļauta Debaļceves pilsētas padomei; ietilpst Horļivkas—Jenakijeves aglomerācijā.
Latvia (studentu korporācija)
Korporācija Latvia dibināta Tērbatā kā pirmā latviešu studentu korporācija pie Tērbatas veterinārā institūta 1917. gada 17. februārī plkst. 19.17. Korporācijas Latvia mērķi ir vienot akadēmiski izglītotus latviešus, uzturēt latviskās studentu tradīcijas, sargāt latvju tautas un Latvijas valsts brīvību un neatkarību un vairot latviešu tautas garīgos spēkus.
Dibināšana un darbības posms līdz 1940. gadam
Korporācija Latvia ir dibināta Tērbatā pie Tērbatas veterinārā institūta, pirmais konventa dzīvoklis atradās Dīķu ielā 18. To dibināja 11 veterinārmedicīnas studenti — Ozols, Rozenšteins, Brengulis, Bērziņš, Sapraša, Salmiņš, Ozoliņš, Kreics, Dzenītis, Armandsons un Ādminis. Pirmais uzņemtais fuksis bija Zvirgzdiņš. Pēc Latvijas valsts proklamēšanas 1918. gadā visi dibinātāji un locekļi piedalījās Atbrīvošanas cīnās, kādēļ uz laiku pārtrauca darbību. Būdami Igaunijā, lielākais vairums no latvusiem bija Ziemeļlatvijas brigādes dalībnieki, tikai daži nokļuva jaunās valsts rietumu frontē piedaloties Studentu rotā un Cēsu rotā. Pie Latvijas universitātes konventa darbība atsākta Rīgā 1920. gadā, bet 1921. gada 19. aprīlī Latvia uzņemta Prezidiju Konventā (P!K!). Pie korporācijas 1926. gadā nodibināja Filistru palīdzības biedrību, kas 1930. gadā nopirka konventa namu Šarlotes ielā 3, Rīgā. Pirms tam konventa dzīvokļi atradās Mednieku (1921.), Ganu (1922.), Blaumaņa (1922.) un Puškina (1923.) ielās.
Okupācijas laikā
Lai gan Tērbatā korp! Latvia uzņēma tikai vet.-med. studentus, Rīgā tās locekļi varēja būt no visām fakultātēm. Līdz 1940. gada 17. jūnijam, kad darbību pārtrauca Padomju Savienības (PSRS) okupācija, bija uzņemti 387 studenti, no kuriem 20 bija jau iesākuši studiju gaitas Tērbatā. 1940.—1941. gadā t. s. "Baigajā gadā", padomju komunisti konfiscēja vairākas korporācijas Latvia regālijas, un konventa telpas pārņēma auto tanku pulka virsnieku klubs. Kad sākās Padomju-Vācu karš (1941—1945), tad nacionālsociālistiskā Vācija okupēja Latviju, padzenot padomju varu. Pēc okupācijas režīma nomaiņas vācu nacionālsociālisti atļāva daļēji atjaunot korporācijas Latvia darbību — darbojās Filistru biedrība, noturot dažus komeršus. Konventa telpās Vācu armijas vajadzībām tika ierīkota lauka lazarete.
Trimdā
Trimdā pirmās sanāksmes bija 1945. gadā Zviedrijā un pēc tam Eslingenā, Vācijā. Darbība pilnīgi atjaunota 1948. gadā Eslingenā. No tā laika trimdā uzņemti 232 studenti, bet visā pastāvēšanas laikā 619.
Ar 1951. gadu globālā vadība pārcelta no Eslingenas uz Toronto, Kanādā. Atsevišķus gadus glob! prez! atradās Ņujorkā un Bostonā, ASV. Lielākā kopa izveidojusies Toronto. Kopas un grupas darbojas Zviedrijā; Austrālijā — Sidnejā un Pērtā; ASV — Bostonā, Čikāgā/Milvoki, Mineapolē, Klīvlendā, Linkolnā, Vašingtonā/Oregonā, Indiānā un Kalifornijā; Kanādā — Toronto, Otavā un Kalgari. Atsevišķi dzīvojoši locekļi atrodas Vācijā, Dānijā un Brazīlijā, kā arī agrāk Lielbritānijā, Argentīnā, Afganistānā un Čīlē.
Mūsdienās
Par kandidātu uzņemšanai Latvia korporācijā var kļūt latviešu izcelsmes, latviski runājošs, augstākas mācības iestādes students, kurš vēlas sekot Latvia mērķiem.
Mērķi ir:
Šobrīd studentu korporācija Latvia turpina aktīvi darboties, rīkot dažādus pasākumus gan buršu saimei, gan plašākam apmeklētāju lokam, piemēram, sporta spēles un balles.
Devīze
Korporācijas devīzes ir Pro Latvia (no latīņu — 'par Latviju'), kā arī "Virtutes Bonos Dies Viventi Faciunt" (no latīņu — 'vīra krietnums atnes labāku nākotni').
Krāsas
Korporācijas simbolika ir trīs krāsu salikums: sarkans, zils, zelts. Krāsu nozīme: Šīs krāsas var redzēt uz krāsnešu deķeļiem, krāsu lentēm un citām regālijām, kas simbolizē korporāciju "Latvia".
Pirmās krāsas bija sarkans, zaļš un zelts un devīze Concordia Res Parvae Crescunt. Pie uzņemšanas Prezidiju Konventā krāsas un devīzes mainītas uz tagadējām, jo devīze sakrita ar jau esošas vāciešu korporācijas devīzi, bet krāsas sakrita ar Fraternitas Baltica krāsām. Krāsas studentu korporācijās ir jānopelna, tāpēc zēni (jaunie korporācijas biedri) tās nedrīkst nēsāt un nedrīkst tām pieskarties. Zēnu deķeļi ir melni.
Cirķelis
1921. gada II semestrī (sākot no septembra) rodas pirmais cirķelis — savijot burtus V, C, F un L, kas apzīmē "Vivat" (lai dzīvo), "Crescat" (aug), "Floreat" (zied) un "Latvia".
Josefs Vašīčeks
Josefs Vašīčeks (cs; dzimis Havlīčkūvā Brodā, Čehoslovākijā, miris 2011. gada 7. septembrī) bija profesionāls čehu hokejists, centra uzbrucējs, Čehijas hokeja izlases dalībnieks.
Spēlētāja karjera
Pirms karjeras KHL viņš spēlēja NHL klubos Karolīnas "Hurricanes", Nešvilas "Predators" un Ņujorkas "Islanders". 1998. gada NHL draftā viņu "Hurricanes" izraudzījās ar kopējo 91. kārtas numuru. "Lokomotiv" pārstāv kopš 2008. gada. 2006. gadā "Hurricanes" sastāvā viņš izcīnīja Stenlija kausu.
2011. gada 7. septembrī spēlētājs gāja bojā Jaroslavļas aviokatastrofā.
Progress M-67
Lidojuma gaita
Palaišana notika no Baikonuras kosmodroma 10:56:56 UTC ar nesējraķeti Sojuz-U.
Tuvošanās stacijai notika piecas dienas, kas bija saistīts ar Space Shuttle Endeavour misijas STS-127 sākšanās aizkavēšanos. Ar SKS Progress M-67 savienojās. Savienošanās notika rokas režīmā, ko veica Genādijs Padalka, lai gan sākotnēji operāciju bija paredzēts veikt automātiski.
1. augustā 09:15 UTC ar Progress M-67 dzinējiem tika veikta SKS orbītas korekcija. Dzinēji darbojās 459 sekundes, kā rezultātā stacijas orbītas augstums tika palielināts par 2,1 km (348,82 km).
Progress M-67 no stacijas atvienojās 07:25 UTC. Tā vietā pie Zvezda moduļa 2. oktobrī paredzēts ierasties kosmosa kuģim Sojuz TMA-16. Progress M-67 autonoma lidojuma laikā veica eksperimentu "Plazma-Progress" — kosmiskā aparāta dzinēju darbības radīto plazmas veidojumu novērošanu.
Kravas kuģis noiešanu no orbītas sāka 09:33 UTC, kad tika iedarbināti dzinēji bremzēšanas manevram. Aptuveni 10:20 UTC kosmiskā aparāta nesadegušie fragmenti iekrita Klusā okeāna dienvidu daļā.
Jāšana 2008. gada vasaras olimpiskajās spēlēs — Komandu trīscīņa
2008. gada vasaras olimpisko spēļu sacīkstēs jāšanas trīscīņā komandām notika no 9. līdz 12. augustam. Par olimpisko čempionu kļuva Vācijas komanda. Komandu sacīkstēs tika ieskaitīti sportistu rezultāti individuālajā trīscīņā, izņemot fināla (konkūra) rezultātus. Katrā disciplīnā tika ieskaitīti trīs labākie komandas rezultāti.
Bifeļi
Bifeļi, bifeļu ģints (Bubalus) ir viena no dobradžu dzimtas (Bovidae) ģintīm, kas pieder vēršu apakšdzimtai (Bovinae). Bifeļu ģintī ir 5 mūsdienās dzīvojošas sugas. Pazīstamākās ir ūdens bifelis un Āzijas ūdens bifelis.
Severska
Severska var būt:
Ešlija Tisdeila
Ešlija Mišela Tisdeila (en; dzimusi Dīlā, ASV) ir amerikāņu aktrise un dziedātāja. Savas aktrises karjeras sākumā Tisdeilai bija dažas mazas lomas populāros seriālos.
Viņa ieguva lielu popularitāti, piedaloties "Vidusskolas mūzikla" filmās, kur viņa attēloja bagātnieci Šarpeju. Solokarjeru uzsākusi 2006. gadā.
Džona Hills
Džona Hills (en; dzimis Džona Hills Feldšteins (Jonah Hill Feldstein) ) ir amerikāņu aktieris, režisors, producents, scenārists un komiķis.
Kino debitējis 2005. gada filmā "Es mīlu Hakabijus". Viņš vislabāk zināms ar savām komiskajām lomām filmās "Pieņemti" (2006), "Vecmāmiņas acuraugs" (2006), "Supergriboši" (2007), "Pēkšņi stāvoklī" (2007), "Aizmirst Sāru Maršalu" (2008), "Ērmotie ļaudis" (2009), "Dabū viņu uz skatuves" (2010), "Džampstrīta 21" (2012), "Gals klāt!" (2013), "Džampstrīta 22" (2014) un "Kara suņi" (2016). Tāpat arī atveidojis lomas filmās "Naudas spēle" (2011) un "Volstrītas vilks" (2013), par lomām šajās filmās ticis izvirzīts Amerikas Kinoakadēmijas balvai nominācijā ""Labākais aktieris otrā plāna lomā".
Tāpat bijis Fox animācijas seriāla Allen Gregory līdzautors un viens no balss aktieriem.
Jaunzems
Jaunzems (sieviešu dzimtē Jaunzeme) ir latviešu cilmes uzvārds. Cilvēki ar šo uzvārdu:
Visi mīl Reimondu
"Visi mīl Reimondu" (en) bija amerikāņu situāciju komēdijseriāls, kura autors ir Filips Rozentāls. Tā oriģinālā pārraide bija no līdz. Seriāls ir par vietējo sporta žurnālistu, ASV itāli Reju Baronu un par viņa ģimenes piedzīvojumiem un sadzīvi. Daudzas epizodēs ir tikusi attēloti patiesi notikumi no R. Romāno, seriāla autora/producenta F. Rozentāla vai scenāristu piedzīvotā. Tāpat seriāla galvenie tēli ir vāji balstīti uz Romāno un Rozentāla ģimenes locekļiem. Kopumā seriālam ir iznākušas deviņas sezonas (210 sērijas). "Visi mīl Reimondu" saņēma Primetime Emmy Award kā 2003. gada labākais komēdijseriāls.
Siverska
Siverska ir pilsēta Ukrainas austrumos Doneckas apgabalā, Bahmutas rajonā. Izvietojusies apgabala ziemeļaustrumos Bahmutkas upes krastos netālu no tās ietekas Siverskijdonecā 99 km no apgabala centra Doneckas.
Vēsture
Apdzīvotā vieta dibināta ap 1913. gadu kā strādnieku ciemats sakarā ar dolomīta rūpnīcas izbūvi pie Jamas (Яма) dzelzceļa stacijas un nosaukta tās vārdā. Līdz 1959. gadam Jamas rajona centrs. 1961. gadā Jamai piešķirts pilsētas statuss, bet 1973. gadā — tagadējais nosaukums.
Melnais strauts (Ķekavas pieteka)
Melnais strauts (arī Mellais strauts) ir Ķekavas kreisā krasta pieteka Ķekavas novadā. Sākas grāvju sistēmā ziemeļos no Vārpām. Gultne visā garumā regulēta. Augštecē un lejtecē krastos meliorēti lauki, vidustecē - mežu masīvs.
Pūce (nozīmju atdalīšana)
Pūce var būt:
2006. gada Latvijas futbola 1. līgas sezona
'''Latvijas futbola 1. līgas 2006. gada sezona''' bija 15. Pirmās līgas sezona. Pirmajā līgā piedalījās 16 komandas, kas aizvadīja divu riņķu turnīru. Par 1. līgas čempioniem kļuva JFK "Olimps".
Pārspēles
Pārspēlēs par vietu Virslīgā 2007. gadā FK "Rīga" ar kopējo rezultātu 5:0 (Rīgā 3:0, Valmierā 2:0) pārspēja Pirmās līgas klubu FK "Valmiera".
Etnoģenēze
Etnoģenēze (el (etnos) — 'tauta' un γένεσις (genesis) — 'cilme') ir process, kurā tiek izprasta cilvēku grupas izcelsme no kādas lielākas grupas. Būtībā etnoģenēze ir zinātnes nozare, kurā tiek noskaidrota kādas etniskas grupas izcelsme.
Čikāgas skola
Čikāgas skola var būt:
Bella Torna
Anabella Everija "Bella" Torna (en; dzimusi ) ir amerikāņu aktrise, dejotāja, dziedātāja, modele. Viņa vislabāk ir pazīstama ar Sisijas Džonsas lomu Disney Channel seriālā Shake It Up. B. Torna ir filmējusies vairāk nekā 20 dažādās filmās un TV seriālos, kā arī vairāk nekā 60 reklāmās. Saņēmusi 2011. gada Young Artist Awards balvu kā labākā vadošā jaunā aktrise.
Hartleja 2 komēta
Hartleja 2 komēta (oficiālais apzīmējums 103P/Hartley) ir periodiskā komēta. Komēta nosaukta britu astronoma Melkolma Hartleja (Malcolm Hartley) vārdā, kurš atklāja komētu 1986. gadā, strādājot ar 1,2 m Šmita teleskopu Anglijas — Austrālijas observatorijā.
Komētu 2010. gada 4. novembrī pārlidoja Deep Impact kosmiskais aparāts EPOXI misijā. Tika uzņemti komētas kodola augstas izšķirtspējas attēli.
Seimūrs Skiners
Armins Tamzarians (en), pazīstams kā Seimūrs Skiners (Seymour Skinner), ir izdomāts tēls animētajā seriālā "Simpsoni". Viņš ir Springfīldas pamatskolas direktors. Viņš ir stingras disciplīnas atbalstītājs, ko cenšas ieviest arī pamatskolā. Dienējis ASV Armijā, bijis Vjetnamas karā, kur kļuva par kara ieslodzīto uz 18 mēnešiem. Tēlu ierunājis Harijs Šīrers.
Devītās sezonas otrajā sērijā The Principal and the Pauper tiek atklāts, ka Tamzarians ir pieņēmis cita cilvēka identitāti (īstais Seimūrs Skiners).
Onihofori
Onihofori (Onychophora) ir mitrummīlošu sauszemes bezmugurkaulnieku tips. Pirmo reizi šos dzīvniekus aprakstīja mācītājs un naturālists Gildings (Lansdown Guilding) 1825 gadā. Pētnieks jauno sugu nosauca — Peripatus — par godu alejai (peripatos) Aristoteļa liceja dārzos, un pieskaitīja to pie moluskiem. 1874. gadā naturālists Tomass Belts pārlika to pie daudzkājiem; citi pētnieki tos uzskatīja gan par tārpiem, gan kukaiņiem. Visbeidzot peripatus iedalīja atsevišķā onihoforu tipā.